CELEX: 62010TN0009
Language: et
Date: 2010-01-08 00:00:00
Title: Kohtuasi T-9/10: 8. jaanuaril 2010 esitatud hagi — Evropaïki Dynamiki versus komisjon

27.3.2010   
            
            
               ET
            
            
               Euroopa Liidu Teataja
            
            
               C 80/34
            
         8. jaanuaril 2010 esitatud hagi — Evropaïki Dynamiki versus komisjon
   (Kohtuasi T-9/10)
   2010/C 80/57
   Kohtumenetluse keel: inglise
   
      Pooled
   
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: N. Korogiannakis ja M. Dermitzakis)
   
      Kostja: Euroopa Komisjon
   
      Hageja nõuded
   
   
               —
            
            
               tühistada OPOCE otsus — lükata tagasi hageja pakkumus, mille ta esitas hanke AO 10224 „elektrooniliste väljaannete tagamine” (1) osa 2 peale — mis tehti hagejale teatavaks 29. oktoobri 2009. aasta kirjaga, ning tühistada sellega seonduvad OPOCE otsused, sh otsus sõlmida leping edukaks tunnistatud pakkujaga;
            
         
               —
            
            
               tühistada OPOCE otsus sõlmida lepingud Siveco/Intrasoft’iga ja Engineering/Intrasofitn’iga (ülalnimetatud hanke osa 3), mis tehti hagejale teatavaks 29. oktoobri 2009. aasta kirjaga, kui üks ettevõtjatest on otseselt või kaudselt seotud mõlema raamlepinguga;
            
         
               —
            
            
               mõista kostjalt hageja kasuks välja hüvitis kahju eest, mida hageja kõnealuses hankemenetluses kandis, summas 260 760 eurot;
            
         
               —
            
            
               mõista kostjalt välja hageja kohtukulud ja muud menetlusega seotud kulud isegi juhul, kui hagi jäetakse rahuldamata.
            
         
      Väited ja peamised argumendid
   
   Käesolevas asjas palub hageja, et tühistataks kostja otsus lükata tagasi hageja pakkumus, mille ta esitas elektrooniliste väljaannete tagamiseks korraldatud hanke (AO 10224) osa 2 peale, ja sõlmida leping edukaks tunnistatud pakkujaga (osad 2 ja 3). Veel nõuab hageja hüvitist kahju eest, mida ta hankemenetluses väidetavalt kandis.
   Hageja esitab oma hagi toetuseks järgmised väited.
   Esiteks väidab hageja, et kostja tegi mitmeid hindamisvigu ja keeldus esitamast hagejale piisavat põhjendust või selgitust, rikkudes sellega finantsmäärust (2) ja selle rakenduseeskirju ning direktiivi 2004/18/EÜ (3) ja EÜ artiklit 253.
   Teiseks väidab hageja, et kostja tegi ilmseid hindamisvigu ning ei esitanud oma otsuses hageja pakkumuse suhtes põhjendusi, mis väljendus selles, et hindamiskomisjoni negatiivsed järeldused olid ebaselged, valed, tõendamata ja põhjendamata.
   
      (1)  ELT 2009/S 109-156511.
   
      (2)  Nõukogu 25. juuni 2002 määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (3)  Euroopa parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).